b'\n_START_ARTICLE_\nKlarissene\n_START_PARAGRAPH_\nKlarissene (Ordo Sanctae Clarae, \xc2\xabDen hellige Klaras orden\xc2\xbb, forkortet O.S.C) er en katolsk orden og den kvinnelige delen av Fransiskanerordenen, opprettet av Klara av Assisi allerede i 1212. Etableringen var i samarbeid med Frans av Assisi, og han spilte en stor rolle gjennom sin etablering av Fransiskanerordenen. I Klaras levetid ble de kalt \xc2\xabDe fattige kvinnene\xc2\xbb eller \xc2\xabDamianittene\xc2\xbb etter San Damiano-kirken hvor de hadde sitt tilholdssted._NEWLINE_Ordenen bygger p\xc3\xa5 fransiskanernes ordensl\xc3\xb8fter om fattigdom, kyskhet og lydighet, med en sterk vektlegger b\xc3\xb8nn og stillhet. I 1216 fikk ordenen tilltaelse av pave Innocent III til \xc3\xa5 leve kun av gaver og almisser og uten noen form for eiendom._NEWLINE_Ordenen vokste raskt og spredte seg til det \xc3\xb8vrige Europa, og hadde ved Klaras d\xc3\xb8d i 1253 111 klostre i det s\xc3\xb8rlige og sentrale Europa. Utover p\xc3\xa5 1300-tallet spredte ogs\xc3\xa5 ordenen seg til England og Skandinavia. De kom til Danmark 1497 og opprettet i K\xc3\xb8benhavn et kloster, Skt. Clare, i Klareboderne, en gate i Indre By i K\xc3\xb8benhavn._NEWLINE_Per 2011 er det over 20 000 klarissenonner i over 75 land verden over. De er organisert i f\xc3\xb8derasjoner. I Norge er det en kommunitet i Larvik gjennom H\xc3\xb8ysteinane kloster med en nybygget kirke som \xc3\xa5pnet v\xc3\xa5ren 2007. Her har milj\xc3\xb8et v\xc3\xa6rt preget av personkonflikt og per 2011 ble to nonner forvist. Med sju nye s\xc3\xb8stre fra India har det kommet i 2015 ny positivisme til klosteret i Larvik.'